钦定古今图书集成/明伦汇编/氏族典/第024卷 > 冯玉
## 钦定古今图书集成/明伦汇编/氏族典/第024卷 > 冯玉

按《五代史冯玉传》：“玉字璟臣，定州人也。少举进士不
中，冯赟为河东节度使，辟为推官，入拜监察御史，累
迁礼部郎中，为盐铁判官。晋出帝纳玉姊为后，玉以
后戚知制诰，拜中书舍人。顷之，出为颍州团练使，拜
端明殿学士、户部侍郎，迁枢密使、中书侍郎同中书
门下平章事。是时出帝童昏，军国大事，一决于玉，四”
方贿赂，积赀钜万。契丹灭晋，玉入契丹为太子太保。
周广顺三年，其子杰自契丹逃归，玉惧，以忧卒。